— А як нармальны чалавек павінен ставіцца да сваіх традыцый? Зразумела, з павагай. У школе ўсе мае думкі, вольны час былі прысвечаныя спорту, таму, па шчырасці, я мала што памятаю з урокаў па гісторыі Беларусі…Тым не менш я ганаруся сваімі продкамі. І дзядуля, і бацька ў мяне з працоўных. Яны сапраўдныя мужчыны — майстры на ўсе рукі. А маці пайшла далей: вывучала наш радавод і нават склала генеалагічнае дрэва!